Diari Oficial de la Generalitat Valenciana


Sumari del DOGV 5964, del 27-02-2009 (2009/2318)

RESOLUCIÓ de 27 de novembre de 2008, de la Conselleria d'Economia, Hisenda i Ocupació, per la qual s'autoritza modificar les dades descriptives de la línia de subvenció T2242 «Inversió en entitats d'economia social» inclosa en l'annex de transferències de capital del programa 315.10, Condicions de Treball, Cooperativisme i Economia Social, i determinada la generació de crèdit en el capítol 4 del programa esmentat, per un import de 3.296.262,54 euros. Expedient número 06.008/08-114 i 06.014/08-152.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5964

Data del DOGV
:   27-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2318


Data del document
:   27-11-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * modificació pressupostària

RESOLUCIÓ de 27 de novembre de 2008, de la Conselleria d'Economia, Hisenda i Ocupació, per la qual s'autoritza modificar les dades descriptives de la línia de subvenció T2242 «Inversió en entitats d'economia social» inclosa en l'annex de transferències de capital del programa 315.10, Condicions de Treball, Cooperativisme i Economia Social, i determinada la generació de crèdit en el capítol 4 del programa esmentat, per un import de 3.296.262,54 euros. Expedient número 06.008/08-114 i 06.014/08-152.  
 [2009/2318]  
L'annex de transferències de capital del programa 315.10, Condicions de Treball, Cooperativisme i Economia Social, inclou la línia de subvenció genèrica T2242 «Inversió en entitats d'economia social», on figura inicialment com a beneficiari «Entitats d'economia social» i com a descripció i finalitat «Ajudes per al desenvolupament de projectes d'inversió portats a efecte per entitats d'economia social». A fi de facilitar l'adquisició, pels seus propis treballadors, de títols representatius de la propietat de les empreses mercantils d'economia social o el desembors d'aportacions obligatòries a capital social, en el cas de cooperatives, es planteja incloure com a beneficiaris els treballadors socis d'estes, motiu pel qual es requerix modificar les dades descriptives de la línia citada.  
D'altra banda, ingressos finalistes no previstos del Ministeri de Treball i Immigració permeten incrementar la línia de subvenció T0211 «Jubilacions anticipades», inclosa en l'annex de transferències corrents del programa 315.10, Condicions de Treball, Cooperativisme i Economia Social, a l'objecte donar cobertura pressupostària a l'establiment de mesures de suport als treballadors d'empreses en crisi, per tal de pal·liar o d'evitar les conseqüències de la pèrdua de rendes salarials fins a la jubilació ordinària, per un import de 3.296.262,54 euros.  
D'acord amb això, i amb el que disposen els articles 17 i 19 de la Llei 15/2007 de Pressupostos de la Generalitat per al 2008, resolc:  
Primer  
S'autoritza modificar les dades descriptives relatives als beneficiaris i la descripció i finalitat, de la línia genèrica T2242 «Inversió en entitats d'economia social", de l'annex de transferències de capital del programa 315.10, Condicions de Treball, Cooperativisme i Economia Social, tal com es detalla a continuació:  
Dades actuals  
Beneficiaris Entitats d'economia social  
Descripció i finalitat: Ajudes per al desenvolupament de projectes d'inversió portats a efectes per entitats d'economia social  
Dades modificades  
Beneficiaris: Entitats i empreses d'economia social i socis treballadors o de treball  
Descripció i finalitat: Ajudes per a projectes d'inversió portats a efecte per entitats i empreses d'economia social. Ajudes per a facilitar l'accés dels treballadors d'estes empreses a la condició de socis d'estes.   
Segon  
S'autoritza un augment en el pressupost d'ingressos en l'aplicació 33.70.529.83, per un import de 3.296.256,54 euros.  
Tercer  
S'autoritza un augment en el pressupost de despeses en l'aplicació 34.86.04.568.73,4, per un import de 3.296.256,54 euros, i la modificació en l'annex de transferències corrents del programa 315.10 en la línia T0211 «Jubilacions anticipades", tal com es detalla:  
  
\* \* \* \* \*  
València, 27 de novembre de 2008.- El vicepresident segon del Consell i conseller d'Economia, Hisenda i Ocupació: Gerardo Camps Devesa.